**Ministru kabineta noteikumu projekta „Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes „Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai”” (turpmāk – MK noteikumu projekts) sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu.  Ņemot vērā iepriekš apzinātos riskus darbības programmas „Uzņēmējdarbība un inovācijas” ietvaros Eiropas Reģionālā attīstības fonda (turpmāk – ERAF) līdzekļu pilnīgai apguvei 2014. un 2015.gadā, kas ir pārrunāti ar Ekonomikas ministriju (turpmāk - EM) un Izglītības un zinātnes ministriju (turpmāk - IZM) operatīvajās sanāksmēs un dažādos citos forumos, Koalīcijas partneru darba grupas par Eiropas Savienības struktūrfondu un Kohēzijas fonda jautājumiem š.g.27.augusta sēdē saskaņoto rīcības plānu darbības programmas „Uzņēmējdarbība un inovācijas” ERAF pilnīgai izmantošanai īstenošanas gaitu, EM un IZM sniegto informāciju par veiktajiem pasākumiem attiecībā uz deklarējamiem izdevumiem, kas sniegti š.g. oktobra beigās, kā arī tikšanās laikā ar Eiropas Komisiju (turpmāk - EK) pārstāvjiem pārrunāto, Finanšu ministrija (turpmāk – FM) ir izstrādājusi jaunu aktivitāti augstākminētā riska mazināšanai un tika pārrunāts projektu pārcelšanas modelis no darbības programmas “Infrastruktūra un pakalpojumi” papildinājuma 3.6.1.1.aktivitātes „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” un 3.6.2.1.aktivitātes „Atbalsts novadu pašvaldību kompleksai attīstībai” uz darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” jaunizveidoto 2.3.2.2.3.apakšaktivitāti.  Ņemot vērā to, ka MK noteikumu projekts, kas ietver sarežģītu projektu pārbaudes un pārcelšanas procedūru no darbības programmas “Infrastruktūra un pakalpojumi” uz darbības programmu „Uzņēmējdarbība un inovācijas”, kas iepriekš nav tikusi īstenota, tiek iesniegts kopā ar grozījumiem darbības programmas „Uzņēmējdarbība un inovācijas” papildinājumā (turpmāk - DPP), abus grozījumus izstrādā un iesniedz Ministru kabinetā (turpmāk - MK) FM. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārējās politiskās un ekonomiskās vides ietekmes (Krievijas – Ukrainas krīzes eskalācija) rezultātā, kā arī, ņemot vērā tā saucamo netiešo embargo efektu, ir vērojams, ka uzņēmumi, kuru projekti tiek apstiprināti, nenoslēdz līgumus par projektu īstenošanu, ir nobīdes projektu ieviešanas termiņos u.c. problēmjautājumi, tādējādi tiek negatīvi ietekmēti plānotās naudas plūsmas pieprasījumi EK.  Piesardzība ir skaidrojama arī ar sagaidāmo apgrūtināto piekļuvi eksporta tirgiem un to ka tuvākajā nākotnē eksports nebūs galvenais virzītājspēks tautsaimniecības attīstības veicināšanā. Ir jāatceras, ka kopš 2012.gada Latvijas valdība izvēlējās riska mīkstināšanas stratēģiju, piešķirot papildu valsts budžeta visrssaistības stratēģiski vissvarīgākajiem pasākumiem/jomām un kuri būtiski ietekmē ekonomikas uzplaukumu, īpaši uzņēmējdarbības attīstības un ar to saistītās infrastruktūras atbalstam, lai iegūtu iespējas jaunu darbavietu radīšanai. Neskatoties uz līdz šim veiktajām darbībām, piemēram, 2.1.2.4.aktivitātes “Augstas pievienotās vērtības investīcijas” 4.kārtas ietvaros (par ko arī tika ziņots ES fondu Uzraudzības komitejā), situācija ir daudz sliktāka nekā gaidīts. Turklāt, prognozējot tālākos darbības scenārijus, ir jāatceras, ka ekonomiskās krīzes laikā (2008.-2010.gadā) bija vērojamas būtiskas problēmas projektu ieviešanā, tika pārtraukti līgumi. Šoreiz mēs varētu piedzīvot tādu pašu scenāriju, ja 60% projektu tiks pārtraukti galvenajos uz uzņēmējdarbību vērstajos pasākumos.  Finanšu ministrijas kā ES struktūrfondu un Kohēzijas fonda (turpmāk – ES fondi) vadošās iestādes (turpmāk – vadošā iestāde) aprēķini liecina, ka augstākminēto risku rezultātā ir apdraudēta n+2 principa īstenošana darbības programmas “Uzņēmējdarbība un inovācijas” ietvaros. Proti, pastāv risks, ka 2014.gadā plānotie deklarējamie maksājumi netiks veikti nepieciešamajā apjomā (lai izpildītu n+2 saistības 2014.gadā EK deklarējamam apjomam darbības programmā “Uzņēmējdarbība un inovācijas” jāsasniedz vēl vismaz 90 milj. *euro*) un savlaicīgi, lai tos paspētu iekļaut izdevumu deklarācijā EK līdz š.g. novembra beigām.  **Steidzami nerisinot problēmu, n+2 princips 2014.gadā varētu netikt sasniegts par aptuveni 30 milj. *euro*, kas faktiski nozīmē ES fondu finansējuma zaudējumu.**  **Vēršam uzmanību, ka arī EK Latvijai š.g. 31.oktobrī ir nosūtījusi vēstuli (Nr.(2014)3618351 “Automatic Decommitment N+2/3 - warning letter (Art. 97 of CR1083/2006)), ar ko tā brīdina, ka Eiropas Reģionālās attīstības fonda (turpmāk - ERAF) finansējuma zaudēšanas risks darbības programmā “Uzņēmējdarbība un inovācijas” ir ļoti augsts.**  Komisijas lēmuma Nr.C(2013)1573, ar ko apstiprina pamatnostādnes par darbības programmu slēgšanu, kuras pieņemtas atbalsta saņemšanai no Eiropas Reģionālā attīstības fonda, Eiropas Sociālā fonda un Kohēzijas fonda (2007.-2013.gada periodam), pielikuma 2.2.punktu paredz, ka dalībvalstīm priekšlikumi pārdalēm starp darbības programmām jāiesniedz EK līdz 2013.gada 30.septembrim, līdz ar to Eiropas Reģionālās attīstības fonda (turpmāk – ERAF) finansējumu starp darbības programmu “Infrastruktūra un pakalpojumi” un darbības programmu “Uzņēmējdarbība un inovācijas”, kas palīdzētu novērst risku, ņemot vērā finansējuma apjomu, ko plānots šogad deklarēt darbības programmas “Infrastruktūra un pakalpojumi” ietvaros, vairs nav iespējams pārdalīt.  Līdz ar to FM ir izstrādājusi šādu darbību scenāriju:   * Tiks izstrādāta jauna - 2.3.2.2.3.apakšaktivitāte “Atbalsts ieguldījumiem infrastruktūrā uzņēmējdarbības attīstībai” (turpmāk – 2.3.2.2.3.apakšaktivitāte). Jaunās apakšaktivitātes mērķis ir veicināt valsts līdzsvarotu attīstību, veicot ieguldījumus uzņēmējdarbības attīstību un konkurētspēju sekmējošā publiskā infrastruktūrā saskaņā ar integrētām pašvaldību attīstības programmām; * Tiks izstrādāti MK noteikumi par jaunās aktivitātes īstenošanu, par pamatu ņemot MK 2010.gada 14.septembra noteikumus Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” un MK 2010.gada 26.janvāra noteikumus Nr.91 “Noteikumi par darbības programmas „Infrastruktūra un pakalpojumi” papildinājuma 3.6.1.1.aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””, kā arī projektu iesniegumu atlases ietvaros iesniegto projektu vērtēšanas kritēriji; * Pēc MK noteikumu un kritēriju apstiprināšanas tiks organizēta 3.6.2.1.aktivitātes “Atbalsts novadu pašvaldību kompleksai attīstībai” (turpmāk – 3.6.2.1.aktivitāte) un 3.6.1.1.aktivitātes “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” (turpmāk – 3.6.1.1.aktivitāte) ietvaros iesniegto projektu pārbaude atbilstoši izstrādātajai kritēriju kopai. Tie projekti, kas atbildīs kritērijiem, tiks pārcelti uz 2.3.2.2.3.apakšaktivitāti. Projekti tiks pārcelti to aktuālākajā redakcijā (mainīsies tehniskas lietas – aktivitāte, kuras ietvaros projekts tiks īstenots, projekta numurs, vizuālās identitātes prasības (izmaksas, kas radīsies, lai nodrošinātu atbilstību obligātajām vizuālās identitātes prasībām, tiks segtas no publiskajiem resursiem), ja tiek norādīts projekta numurs, kā arī būs nepieciešams veikt izmaiņas Eiropas Savienības struktūrfondu un Kohēzijas fonda vadības informācijas sistēmā); * Lai izveidotu jaunu aktivitāti darbības programmas “Uzņēmējdarbība un inovācijas” ietvaros, tai ir nepieciešams paredzēt ES fondu finansējumu. Tā kā atbilstoši iepriekšminētajam EK lēmumam no darbības programmas “Infrastruktūra un pakalpojumi” nav iespējams pārdalīt ES fondu finansējuma piešķīrumu, kā arī projekti, ko plānots pārcelt no darbības programmas “Infrastruktūra un pakalpojumi” uz darbības programmu “Uzņēmējdarbība un inovācijas” tiek finansēti no valsts budžeta virssaistībām, tāpat, ņemot vērā to, ka jebkādas pārdales starp prioritātēm darbības programmas “Uzņēmējdarbība un inovācijas” ietvaros (piemēram, no aktivitātēm, kuru ietvaros iesniegtajos projektos ir vērojamas vislielākās nobīdes ieviešanas grafikos, projektu īstenošana ir apturēta vai līgumi par to īstenošanu nav noslēgti/ir lauzti, attiecīgi finansējuma pārdale no šīm aktivitātēm būtu pamatota) būtu jāskaņo ar EK, tika nolemts jautājuma steidzamības dēļ jaunās aktivitātes izveidošanai nepieciešamo ES fondu finansējumu pārdalīt no DPP 2.3.2.2.1.apakšaktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” (10 *euro* apmērā).   Jaunās aktivitātes mērķis ir veicināt valsts līdzsvarotu attīstību, veicot ieguldījumus uzņēmējdarbības attīstību un konkurētspēju sekmējošā infrastruktūrā saskaņā ar integrētām pašvaldību attīstības programmām.  MK noteikumu projekts nosaka projektu iesniedzējiem izvirzāmās prasības, atbalstāmās darbības, projektu pārbaudes kritērijus, projektu īstenošanas un finansējuma saņemšanas nosacījumus, kā arī atbildīgo iestādi, sadarbības iestādi un to funkcijas u.c.  Projekti tiks pārvērtēti atbilstoši MK noteikumu projekta pielikumā pievienotajiem pārbaudes kritērijiem. Atbilstīgie projekti tiks pārcelti uz darbības programmu “Uzņēmējdarbība un inovācijas”. Projekti tiks pārcelti to aktuālākajā redakcijā (mainīsies tehniskas lietas – aktivitāte, kuras ietvaros projekts tiks īstenots, projekta numurs, vizuālās identitātes prasības (izmaksas, kas radīsies, lai nodrošinātu atbilstību obligātajām vizuālās identitātes prasībām, tiks segtas no publiskajiem resursiem), ja tiek norādīts projekta numurs, kā arī būs nepieciešams veikt izmaiņas Eiropas Savienības struktūrfondu un Kohēzijas fonda vadības informācijas sistēmā).  Saskaņā ar **sākotnējo indikatīvo izvērtējumu** uz DPP 2.3.2.2.3.apakšaktivitāti pēc pārvērtēšanas varētu tikt pārcelta daļa no DP „Infrastruktūra un pakalpojumi” papildinājuma 3.6.1.1.aktivitātes un 3.6.2.1.aktivitātes ietvaros iesniegtajiem projektiem **.**  Projektu pārcelšana no darbības programmas “Infrastruktūra un pakalpojumi” uz darbības programmu “Uzņēmējdarbība un inovācijas” nav pretrunā ar tiesiskās paļāvības principu. Tiesiskās paļāvības princips aizsargā personas reiz iegūtās tiesības, t.i., persona var paļauties uz to, ka tiesības, kas iegūtas saskaņā ar spēkā esošu tiesību aktu, noteiktajā laika perioda tiks saglabātas un reāli īstenotas. Šajā gadījumā tas nozīmē, ka finansējuma saņēmējam ir tiesiskā paļāvība, ka viņš projektu varēs īstenot saskaņā ar attiecīgās aktivitātes un projekta īstenošanas līguma noteikumiem. Ņemot vērā to, ka šajā gadījumā pēc būtības mainās tikai aktivitāte, kuras ietvaros projekts tiek finansēts, bet paša projekta īstenošanas nosacījumi nemainās (ne MK noteikumos par aktivitātes īstenošanu, ne līgumā), netiek aizskarta finansējuma saņēmēja tiesiskā paļāvība. Tāpat šajā gadījumā netiek pārkāpts arī dubultfinansējuma princips, jo tiklīdz tiks pieņems lēmums par projekta pārcelšanu uz darbības programmu “Uzņēmējdarbība un inovācijas”, tiks pārgrāmatoti arī līdz šim veiktie maksājumi finansējuma saņēmējam, lai nerastos situācija, ka projekts tiek finansēts divās aktivitātēs.  Izvērtējot projektu pārcelšanu, jānodrošina, ka kopumā no darbības programmas „Infrastruktūra un pakalpojumi” papildinājuma 3.6.2.1.aktivitātes un 3.6.1.1.aktivitātes uz DPP 2.3.2.2.3.apakšaktivitāti tiek pārcelti pabeigtie vai īstenošanā esošie uzņēmējdarbības vidi veicinošie investīciju projekti, kuros kopējā deklarējamā ERAF izdevumu summa 2014.gadā ir vismaz 30 milj. *euro.*  Finansējuma pārdalīšana tiks veikta šogad, lai nodrošinātu n+2 principa izpildi.  MK noteikumu spēkā stāšanās datums noteikts, ņemot vērā nepieciešamību nekavējoties uzsākt projektu pārbaudi, lai paspētu projektu, kas tiks pārcelti uz 2.3.2.2.3.apakšaktivitāti, ietvaros radušās izmaksas nodeklarēt novembrī/decembra pirmajā nedēļā.  Apakšaktivitātes ietvaros valsts atbalsts nav paredzēts. |
| 3. Projekta izstrādē iesaistītās institūcijas | FM kā vadošā iestāde, EM, Vides aizsardzības un reģionālās attīstības ministrija, Valsts reģionālās attīstības aģentūra. |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (euro) | | |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 7. Cita informācija | Ir izstrādāta jauna - 2.3.2.2.3.apakšaktivitāte ar mērķi veicināt valsts līdzsvarotu attīstību, veicot ieguldījumus uzņēmējdarbības attīstību un konkurētspēju sekmējošā infrastruktūrā saskaņā ar integrētām pašvaldību attīstības programmām.  Pēc MK noteikumu projekta un kritēriju apstiprināšanas tiks organizēta 3.6.2.1.aktivitātes un 3.6.1.1.aktivitātes ietvaros iesniegto projektu, kas šobrīd jau tiek īstenoti vai ir jau pabeigti, pārbaude atbilstoši izstrādātajai kritēriju kopai. Tie projekti, kas atbildīs kritērijiem, tiks pārcelti uz 2.3.2.2.3.apakšaktivitāti to aktuālākajā redakcijā.  Projektu iesniegumu atlases organizēšana 2.3.2.2.3.apakšaktivitātes ietvaros nav paredzēta, jaunus projektus nav plānots apstiprināt, arī papildu finansējums projektiem, kas tiks pārcelti, netiks piešķirts, projektu ieviesējus šīs izmaiņas būtiski neietekmēs, tiks mainīta aktivitāte, kuras ietvaros atsevišķi projekti tiks finansēti.  Līdz ar to nekādas ieņēmumu un izdevumu izmaiņas nav paredzētas. Tās jau tika noteiktas sākotnēji anotācijās, kas bija pievienotas MK noteikumiem par 3.6.1.1. un 3.6.2.1.aktivitātes īstenošanu, no kurām, attiecīgi šie projekti tiek pārcelti.  Kopējais 2.3.2.2.3.apakšaktivitātei pieejamais finansējums ir 45 000 010  *euro,* tai skaitā:   1. ERAF finansējums 10 *euro*, kas tiek pārdalīts no 2.3.2.2.1.apakškativitātes “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)”; 2. Virssaistību finansējums (45 000 000*euro*), kas tiek pārdalīts no 3.6.1.1.aktivitātes un 3.6.2.1.aktivitātes.   Pēc projektu verificēšanas un precīza finansējuma apmēra noteikšanas, par kādu tiks ieviesti projekti 2.3.2.2.3.apakšaktivitātes ietvaros, tiks veikti grozījumi gan MK noteikumos par 2.3.2.2.3.apakšaktvitātes īstenošanu, gan MK noteikumos par 3.6.1.1. un 3.6.2.1.aktivitātes īstenošanu, paredzot precīzu finansējuma apjomu, kā arī šo projektu ietekmi uz budžeta ieņēmumiem un izdevumiem katras aktivitātes ietvaros. Grozījumi šajos MK noteikumos tiks iesniegti MK ne vēlāk kā līdz 2014.gada 30.decembrim.    Attiecībā uz ieņēmumu daļu ietekme uz budžetu ir neitrāla, savukārt uz izdevumu daļu – tā var būt vai nu pozitīva, vai neitrāla, jo no darbības programmas “Infrastruktūra un pakalpojumi”, kuras ietvaros šīs virssaistības veido negatīvu ietekmi uz valsts budžeta deficītu, projekti tiek pārcelti uz darbības programmu “Uzņēmējdarbība un inovācijas”, kur ir n+2 principa neizpildes risks, līdz ar to negatīvā ietekme potenciāli varētu tikt samazināta vai palikt esošajā līmenī. Šobrīd notiek diskusijas ar EK par 3.6.1.1. un 3.6.2.1.aktivitātes ietvaros pabeigto projektu pārcelšanu uz 2.3.2.2.3.apakšaktivitāti. Ja tiks pieņemts lēmums pārcelt arī pabeigtos projektus, tad arī tiem būs vai nu pozitīva, vai neitrāla ietekmes uz valsts budžetu. | | | | |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | MK noteikumu projekts saistīts ar grozījumiem šādos MK noteikumos:   1. MK 2010.gada 26.janvāra noteikumos Nr.91 “Noteikumi par darbības programmas “Infrastruktūra un pakalpojumi” papildinājuma 3.6.1.1.aktivitāti “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”” - tiek samazināts 4.1punktā noteiktais aktivitātes ietvaros pieejamais saistību apjoms un 20.punktā noteiktās kvotas pašvaldībām u.c.; 2. MK 2010.gada 14.septembra noteikumos Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” - tiek samazināts 4.2punktā noteiktais aktivitātes ietvaros pieejamais saistību apjoms un 20.1punktā noteiktās kvotas pašvaldībām u.c.   Tāpat MK noteikumu projekts ir saistīts ar grozījumiem DPP, paredzot izveidot jaunu - 2.3.2.2.3.apakšaktivitāti (grozījumi DPP tiek virzīti vienlaikus ar MK noteikumu projektu). |
| 2. | Atbildīgā institūcija | EM, Vides aizsardzības un reģionālās attīstības ministrija, Finanšu ministrija. |
| 3. | Cita informācija | Ņemot vērā, ka 2.3.2.2.1.apakšaktivitātes “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās” ieviešana ir pabeigta, pieņemt zināšanai, ka grozījumi MK 2009.gada 24.februāra noteikumos Nr.197 “Noteikumi par darbības programmas “Uzņēmējdarbība un inovācijas” papildinājuma 2.3.2.2.1.apakšaktivitāti “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” nav nepieciešami. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2006.gada 5.jūlija Regula **(EK) Nr.1080/2006 par Eiropas Reģionālās attīstības fondu un Regulas (EK) Nr.1783/1999 atcelšanu;**  Eiropas Parlamenta un Padomes 2006.gada 5.jūlija Regula (EK) Nr.1081/2006 par Eiropas Sociālo fondu un Regulas (EK) Nr.1784/1999 atcelšanu;  Padomes 2006.gada 11.jūlija Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999;  Komisijas 2005. gada 28. novembra Lēmums (EK) Nr. 842/2005 par EK līguma 86. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;  Komisijas 2011.gada 20.decembra Lēmums Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecības nozīmi;  Līgums par Eiropas Savienību un Līgums par Eiropas Savienības darbību 2012/C 326/01;  Kopienas nostādnes Nr.2005/C 297/04. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2006.gada 5.jūlija Regula **(EK) Nr.1080/2006 par Eiropas Reģionālās attīstības fondu un Regulas (EK) Nr.1783/1999 atcelšanu;**  Eiropas Parlamenta un Padomes 2006.gada 5.jūlija Regula (EK) Nr.1081/2006 par Eiropas Sociālo fondu un Regulas (EK) Nr.1784/1999 atcelšanu;  Padomes 2006.gada 11.jūlija Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999;  Komisijas 2005. gada 28. novembra Lēmums (EK) Nr. 842/2005 par EK līguma 86. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;  Komisijas 2011.gada 20.decembra Lēmums Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecības nozīmi;  Līgums par Eiropas Savienību un Līgums par Eiropas Savienības darbību 2012/C 326/01;  Kopienas nostādnes Nr.2005/C 297/04. | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Padomes Regulas Nr.1083/2006 93.panta 1. un 2.punkts.* | *Noteikumu projekta 8.9. un 9.8.apakšpunkts* | | *ieviesta pilnībā* | *neparedz stingrākas prasības* |
| *Padomes Regulas Nr.1081/2006 3.panta 1.punkts.* | *Noteikumu projekta 12.punkts* | | *ieviesta pilnībā* | *neparedz stingrākas prasības* |
| *Padomes Regulas Nr.1080/2006 3.panta 1.punkts.* | *Noteikumu projekta 14.1.apakšpunkts* | | *ieviesta pilnībā* | *neparedz stingrākas prasības* |
| *Komisijas lēmuma Nr.842/2005/EK 4.pants un*  *Kopienas nostādnes valsts atbalstam attiecībā uz kompensāciju par sabiedrisko pakalpojumu sniegšanu (2005/C 297/04) 12.punkts.* | *Noteikumu projekta 27.8.1 un 27.9.1.apakšpunkts* | | *ieviesta pilnībā* | *neparedz stingrākas prasības* |
| *Komisijas lēmuma 2005/842/EK 2.panta a), b) un d) daļa, EK Līguma 86.panta 2.punkts.* | *Noteikumu projekta 27.8.1 un 27.9.1.apakšpunkts* | | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Saskaņā ar Komisijas lēmuma 2005/842/EK par EK Līguma 86.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (publicēts Eiropas Kopienas Oficiālajā Vēstnesī L 312, 29.11.2005, 67.-73.lpp.) un Kopienas nostādnēm valsts atbalstam attiecībā uz kompensāciju par sabiedrisko pakalpojumu sniegšanu (2005/C 297/04), un EK Līguma 86.panta 2.punktu, paziņojums EK nav jāsniedz.  Iepriekšējas paziņošanas prasība, kas paredzēta EK Līguma 88.panta 3.punktā, nav jāievēro, ja uzņēmumi, kuru gada apgrozījums pirms nodokļu nomaksas, ieskaitot visas darbības jomas, ir mazāks par 100 milj. *euro* divus finanšu gadus pirms tika piešķirtas tiesības sniegt pakalpojumus ar vispārēju tautsaimniecisku nozīmi un ar gada kompensāciju par minētajiem pakalpojumiem, kas mazāka par 30 milj. *euro*. | | |
| Cita informācija | | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 23.oktobrī apstiprināšanai ES fondu Uzraudzības komitejas rakstiskās procedūras veidā tika izsūtīta 2.3.2.2.3.apakšaktivitātes projektu iesniegumu atlases kritēriju kopa, kas tika apstiprināta ar ES fondu Uzraudzības komitejas š.g. 6.novembra lēmumu Nr.L-2014/15. Papildus vēršam uzmanību, ka ES fondu Uzraudzības komitejas sastāvā ir arī Eiropas Komisijas pārstāvji (rakstiskās procedūras ietvaros arī DG REGIO sniedza savus iebildumus, kuri tika ņemti vērā). |
| 2. | Sabiedrības līdzdalība projekta izstrādē | Tika saņemts ieteikums no Latvijas Tirdzniecības un rūpniecības kamera - iekļaut metodiskās vadības norādes par ilgtspēju, piem., (1) kādas uzņēmējdarbības problēmas tas risina, (2) kādus pastāvošos risinājumus uzņēmējdarbībā tas uzlabos, (3) kādu netiešo efektu var radīt projekts u.c.  Tika skaidrots, ka projektu iesniegumu atlases organizēšana 2.3.2.2.3.apakšaktivitātes ietvaros nav paredzēta, ir plānota jau apstiprinātu projektu pārbaude un pārcelšana uz citu aktivitāti, arī papildu finansējums projektiem, kas tiks pārcelti, netiks piešķirts. |
| 3. | Sabiedrības līdzdalības rezultāti | 2.3.2.2.3.apakšaktivitātes projektu iesniegumu atlases kritēriju kopa tika apstiprināta š.g.6.novembrī. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildē ir iesaistīta FM kā vadošā iestāde, EM, Vides aizsardzības un reģionālās attīstības ministrija, Valsts reģionālās attīstības aģentūra un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iesniedzējs:

Finanšu ministrs J.Reirs

Vīza: Valsts sekretāre B.Bāne

22.11.2014 12:30

3169

Andrejs Zambzetskis

Finanšu ministrijas

Eiropas Savienības fondu stratēģijas departamenta

Uzņēmējdarbības un inovāciju plānošanas nodaļas

vecākais eksperts

tālr. 67083944,

Andrejs.Zambzetskis@fm.gov.lv